CELEX: C2007/170/21
Language: fi
Date: 2007-07-21 00:00:00
Title: Asia C-233/07: Kanne 11.5.2007 — Euroopan yhteisöjen komissio v. Portugalin tasavalta

21.7.2007   
            
            
               FI
            
            
               Euroopan unionin virallinen lehti
            
            
               C 170/12
            
         Kanne 11.5.2007 — Euroopan yhteisöjen komissio v. Portugalin tasavalta
   (Asia C-233/07)
   (2007/C 170/21)
   Oikeudenkäyntikieli: portugali
   Asianosaiset
   
      Kantaja: Euroopan yhteisöjen komissio (asiamiehet: S. Pardo Quintillán ja P. Andrade)
   
      Vastaaja: Portugalin tasavalta
   Vaatimukset
   
               —
            
            
               Yhteisöjen tuomioistuimen on todettava, ettei Portugalin tasavalta ole pannut täytäntöön päätöksen 2001/720/EY 2, 3 ja 5 artiklaa, koska
               
                           —
                        
                        
                           Se ei ole toteuttanut päätöksen 2001/720/EY (1) 2 artilan mukaisesti toimenpiteitä, joilla Estorilin rannikon taajama-alueen yhdyskuntajätevedet käsiteltäisiin vähintään mekaanisesti ja desinfioitaisiin ennen niiden johtamista mereen
                        
                     
                           —
                        
                        
                           Se ei ole uimakauden ulkopuolella tehnyt Estorilin rannikon taajama-alueen yhdyskuntajätevesille vähintään mekaanista käsittelyä ennen niiden johtamista mereen päätöksen 2001/720/EY 3 artiklan mukaisesti
                        
                     
                           —
                        
                        
                           Se on sallinut sen, että Estorilin rannikon taajama-alueen yhdyskuntajätevedet aiheuttavat ympäristöhaittoja.
                        
                     
         
               —
            
            
               Portugalin tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Portugali lähetti vuonna 1999 komissiolle pyynnön, joka koski lievempien vaatimusten soveltamista Estorilin rannikon taajama-alueen jätevesien johtamiseen Atlantin valtamereen lähellä Tajon suistoa.
   Komissio katsoi, että direktiivissä 91/271/ETY (2) asetetun poikkeussäännön soveltamisedellytykset täyttyivät ja hyväksyi Portugalin esittämän pyynnön tekemällä päätöksellä 2001/720/EY.
   Portugalin viranomaisten viralliseen huomautukseen ja perusteltuun lausuntoon antamista vastauksista ilmenee, ettei Portugalin tasavalta ole noudattanut päätöksen 2001/720/EY mainittuja artikloita.
   
      (1)  Estorilin rannikon taajama-alueen yhdyskuntajätevesien käsittelyä koskevan poikkeuksen myöntämisestä Portugalille 8.10.2001 tehty komission päätös (EYVL L 269, s. 14).
   
      (2)  Yhdyskuntajätevesien käsittelystä 21.5.1991 annettu neuvoston direktiivi 91/271/ETY (EYVL L 135, s. 40).